
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/  309 / 24.08.2004


R  A  P  O  R  T

asupra proiectului de Lege pentru ratificarea Protocolului Adiţional între Guvernul României şi Guvernul Statelor Unite ale Americii, semnat la Bruxelles la 22 septembrie 2003, la Tratatul între Guvernul României şi Guvernul Statelor Unite ale Americii privind încurajarea şi protejarea reciprocă a investiţiilor, semnat la Bucureşti la 28 mai 1992

 (PLx 452/2004).
  În conformitate cu prevederile art.89 şi 107  din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru politică economică, reformă şi privatizare a fost sesizată, spre dezbatere şi avizare în fond, în procedură de urgenţă, cu proiectul de Lege pentru ratificarea Protocolului Adiţional între Guvernul României şi Guvernul Statelor Unite ale Americii, semnat la Bruxelles la 22 septembrie 2003, la Tratatul între Guvernul României şi Guvernul Statelor Unite ale Americii privind încurajarea şi protejarea reciprocă a investiţiilor, semnat la Bucureşti la 28 mai 1992, trimis cu adresa nr. PLx                                     452  din 24 august 2004.

      La întocmirea prezentului raport, Comisia a avut în vedere avizul nr.1062/24.06.2004 al Consiliului Legislativ.

             Acest proiect de lege are ca obiect ratificarea Protocolului Adiţional menţionat care are menirea de a crea un cadru juridic adecvat prin care România are în vedere atât menţinerea unor relaţii bilaterale susţinute cu Statele Unite ale Americii cât şi satisfacerea exigenţelor Comisiei Europene, în sensul alinierii la legislaţia comunitară.

             În raport de obiectul şi conţinutul său, proiectul de Lege face parte din categoria legilor ordinare, potrivit prevederilor art. 73 alin. (3) din Constituţie. 

         Cameră decizională este Senatul.

             Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din  24 august 2004.

           La dezbaterea proiectului a participat ca invitat, în conformitate cu prevederile art. 51 şi 52 din Regulamentul Camerei Deputaţilor, din partea Ministerului Finanţelor Publice doamna consilier superior Gabriela Burcea.

            La lucrări, au fost prezenţi 28 deputaţi din totalul de 29 membri ai Comisiei.

              În urma dezbaterii, Comisia  a hotărât, cu 27 de  voturi pentru şi o abţinere, ca acest proiect să fie supus spre dezbatere şi adoptare plenului Camerei Deputaţilor, în forma prezentată de Guvern.

             PREŞEDINTE,

         Dan Radu RUŞANU

                                                             SECRETAR,

                                               Lucia-Cornelia LEPĂDATU

                                                                                 Expert parlamentar,

                                                                                   Olga Tutoveanu

C ă t r e,





 BIROUL  PERMANENT  AL





 CAMEREI  DEPUTAŢILOR
                    Vă înaintăm, alăturat, RAPORTUL asupra proiectului de Lege pentru ratificarea Protocolului Adiţional între Guvernul României şi Guvernul Statelor Unite ale Americii, semnat la Bruxelles la 22 septembrie 2003, la Tratatul între Guvernul României şi Guvernul Statelor Unite ale Americii privind încurajarea şi protejarea reciprocă a investiţiilor, semnat la Bucureşti la 28 mai 1992, trimis cu adresa nr. PLx 452/2004.

         PREŞEDINTE,

      Dan Radu RUŞANU

